Адзінае, што працяглы час застаецца практычна нязменным, — гэта калектыў установы, вопытны і з’яднаны, створаны яшчэ былым дырэктарам Леанідам Сямёнавічам Касарэўскім, які амаль 30 гадоў кіраваў Беларусбанкам у Паставах. Сёння ў ім 58 супрацоўнікаў. Усе спецыялісты — прафесіяналы сваёй справы, адказна і добрасумленна адносяцца да выканання ўскладзеных на іх абавязкаў. І гэта адлюстроўваецца ў выніках работы. Цэнтр банкаўскіх паслуг №230 перыядычна займае прызавыя месцы ў спаборніцтвах рознага ўзроўню. Апошні прыклад — перамога ў рэспубліканскім спаборніцтве па выдачы банкаўскіх плацежных карт міжнароднай сістэмы MasterCard, якое праводзілася са жніўня па лістапад.